आलाप्पुड़ा–चैन्नई एक्स्प्रेस

अलाप्पुज्हा (अलपि)–एमजीआर सेंट्रल सुपरफास्ट एक्स्प्रेस भारतीय रेल द्वारा संचालित एक मेल एक्स्प्रेस ट्रेन है। यह ट्रेन चेन्नई सेंट्रल रेलवे स्टेशन (स्टेशन कोड:MAS) और आलाप्पुड़ा रेलवे स्टेशन (स्टेशन कोड:ALLP) के मध्य चलती है।

इतिहास
रेलगाड़ी की शुरूआत 1 अप्रैल 1966 को 41/42 मद्रास सेंट्रल (MAS)–कोची टर्मिनस (CHTS) केरल एक्सप्रेस के रूप में हुई। दक्षिण रेलवे के लिए बजट में पानमपिली गोविन्द मेनन द्वारा दी गई दो नयी एक्सप्रेस रेलगाड़ियों में से ये एक थी (यद्यपि उन्होंने बजट प्रस्तुत नहीं किया)। दूसरी रेलगाड़ी वेस्ट कोस्ट एक्सप्रेस थी। मद्रास के दक्षिण में चलने वाली यह पहली डीजल से चलने वाली रेलगाड़ी थी। कोची हार्बर टर्मिनस से यह सायं 8 बजे चलती थी और अगले दिन सुबह 10 बजे मद्रास सेंट्रल स्टेशन पर पहुँचती थी। इसके विपरीत दिशा में यह सायं 4 बजे मद्रास सेंट्रल से चलकर अगले दिन सुबह 6 बजे पहुँचती थी (ये समय वर्तमान तिरुवंतपुरम-चैन्नई एक्सप्रेस के समान है)। यह रेलगाड़ी वहाँ ही चलने वाली अन्य रेलगाड़ी 19/20 मेल (14 घंटे बनाम 15 घंटे) से अधिक समय लेती थी।

शुरूआत में 41/42 एक्सप्रेस को सन् 1978 में तिरुवंतपुरम तक बढ़ाया गया लेकिन सन् 1979 में 19/20 मेल को भी इतना विस्तार दे दिया गया। रेलगाड़ी 19/20 मेल वर्तमान तिरुवंतपुरम-चैन्नई सेंट्रल मेल है। रेलगाड़ी 41/42 एक्सप्रेस का नाम पहले कोचि एक्सप्रेस किया गया जब "केरल एक्सप्रेस" नाम तिरुवंतपुरम-नई दिल्ली एक्सप्रेस द्वारा ले लिया गया।

रेलगाड़ी के रखरखाव का काम चैन्नई सेंट्रल पर किया जाता था। पहले यह यात्री रेलगाड़ी थी जो ओंगल, नवजीवन और कोरोमंडल स्टेशनों पर रुकती थी। 1980 के दशक में इरूगुर–कोयम्बतूर लाइन पर काम जारी होने के कारण इसे कोयम्बतूर में रोकना बंद कर दिया। सन् 1982 तक रेलगाड़ी का समय बदला गया। कोचि से इसका प्रस्थान समय सायं 04:05 बजे किया गया और मद्रास में पहुँचने का समय सुबह 06:50 हो गया। विपरीत दिशा में मद्रास से प्रस्थान समय सायं 7:00 बजे और कोचि में आगमन समय सुबह 10:00 किया गया।

 आलाप्पुड़ा तक बढ़ाना (1991–अबतक) 
सन् 1991 तक कोचि टर्मिनस से आगे रेलवे लाइन का अलेपि तक विस्तार किया गया। रेलगाड़ी को भी आगे बढ़ाया गया। सन् 1990 में रेलगाड़ी क्रमांक बदलकर 6041/6042 किया गया। सन् 2004 में रेलगड़ी को सुपरफास्ट रेलगाड़ी में बदला गया और रेलगाड़ी क्रमांक बदलकर 2681/2682 किया गया लेकिन इसका भारी विरोध हुआ और निर्णय को वापस पलटा गया। बाद में रेलगाड़ी का नम्बर बदलकर 16041/16042 किया गया।

सन्दर्भ

6041, अलाप्पुज्हा एक्स्प्रेस